
CONSILIUL JUDEŢEAN

HOTĂRÂRE
privind aprobarea execuţiei bugetare a Consiliului Judeţean Bistriţa-Năsăud pentru trimestrul III al anului 2014
 pe secţiunile de funcţionare şi de dezvoltare
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 16 consilieri judeţeni;

Având în vedere: 

- expunerea de motive nr. 14840 din 15.10.2014 a Preşedintelui Consiliului Judeţean Bistriţa-Năsăud; 

- raportul nr. IIA/14838 din 15.10.2014 al Direcţiei economice din cadrul Consiliului Judeţean Bistriţa-Năsăud; 

- prevederile art. 49, alin. (12) din Legea nr. 273/2006 privind finanţele publice locale, cu modificările şi completările ulterioare; 
 - raportul nr. IB/15554 din 29.10.2014 al Comisiei economice;

 - raportul nr. IB/15555 din 29.10.2014 al Comisiei de administraţie;
 - raportul nr. IB/15556 din 29.10.2014 al Comisiei de cultură;

 - raportul nr. IB/15557 din 29.10.2014 al Comisiei de urbanism.
În temeiul prevederilor art. 91, alin. (3), lit. a), art. 97, art. 98 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 

Art.1. Se aprobă execuţia bugetară a Consiliului Judeţean Bistriţa-Năsăud pentru trimestrul III al anului 2014 pe secţiunile de funcţionare şi de dezvoltare, a instituţiilor publice finanţate integral din bugetul local, conform Anexei nr. 1 şi Anexei nr. 2, care fac parte integrantă din prezenta hotărâre.
Art.2. Se aprobă execuţia bugetară a Consiliului Judeţean Bistriţa-Năsăud pentru trimestrul III al anului 2014 pe secţiunile de funcţionare şi de dezvoltare, a instituţiilor publice finanţate integral sau parţial din venituri proprii şi subvenţii, conform Anexei nr. 3 şi Anexei nr. 4, care fac parte integrantă din prezenta hotărâre.
Art.3. Prezenta hotărâre a fost adoptată cu un număr de 17 voturi « pentru ».
 Art.4. Prezenta hotărâre se va publica în Monitorul Oficial al judeţului Bistriţa-Năsăud.
         Art.5. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

Art.6. Prezenta hotărâre se comunică de către Serviciul administraţie şi relaţii publice cu:
· Direcţia economică;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN 

Din 29.10.2014   

